b'\n_START_ARTICLE_\nPirkko P\xc3\xb6ntinen\n_START_PARAGRAPH_\nPirkko P\xc3\xb6ntinen on suomalainen toimittaja, joka on ty\xc3\xb6skennellyt vuodesta 1988 Yleisradion ulkomaanosastolla, muun muassa Kiinan-kirjeenvaihtajana vuosina 2004\xe2\x80\x932006. Vuoden 2015 alusta 56-vuotias P\xc3\xb6ntinen nimitettiin kahdeksi vuodeksi Ylen kirjeenvaihtajaksi Washingtoniin. Kausi p\xc3\xa4\xc3\xa4ttyi hein\xc3\xa4kuun lopussa 2017._NEWLINE_P\xc3\xb6ntinen kertoo LinkedIn-sivullaan aloittaneensa toimittajauran it\xc3\xa4suomalaisen paikallisradion harjoittelijana. H\xc3\xa4n opiskeli tiedotusoppia Tampereen yliopistossa 1980-luvun alussa ja teki opintoihin vaaditun ty\xc3\xb6harjoittelun radioty\xc3\xb6ss\xc3\xa4 Tukholmassa. 1990-luvun lopulla P\xc3\xb6ntinen sai stipendin jatko-opintoihin Harvardin yliopiston Weatherhead Center for International Affairs -yksik\xc3\xb6ss\xc3\xa4. Siell\xc3\xa4 h\xc3\xa4n erikoistui Aasian ja Yhdysvaltojen politiikkaan.'